1990. aastal alustas tegevust Tartus Elu Sõna Piibliseminar. Et piibliseminar oli oma algusaastatel (1990-1992 ) ainus sellelaadne õppeasutus NL-i (alates 1991. aasta sügisest juba endise NL-i) alal üldse, levisid kuuldused sellest kaugele (Habarovsk, Abakan, Jerevan, Lvov, Jakutsk, Kiiev). Ida poolt saabuvate tudengite osakaal kasvas. Paljudest neist, peamiselt Venemaalt ja Ukrainast tulnutest, on saanud tugevad pastorid ja koguduseliikmed, kes on kiindunud Jumalasse ja tuntud oma kodulinnades ja -maadel. Alates 1994. aastast olid õpilased pärit enamasti kas Lätist või Eestist. Piibliseminar lõpetas töö 2003. aastal ning selleks ajaks oli siin saanud Jumala Sõna treeningu rohkem kui 1000 inimest. 2010 aasta sügisel pärast 7aastast vaheaega alustati taas õppetööga.